Ritratt: Xena mit-tielet episodju ta' Ulied il-Lejl  Minħabba tibdil fl-iskeda ta' Net TV marbuta mal-Budget, għal din il-ġimgħa Ulied il-Lejl se jkun qed jixxandar għada t-Tlieta fit-8.30pm minflok illejla. Fit-tielet episodju minn din is-sensiela bbażata fuq il-kotba bestseller Ulied il-Lejl ta' Charles Micallef St John, il-ħbieb ta' Lippu jgħidulu aktar dwar il-familja ta' Ġorġa li min-naħa tagħha ssaqsi aktar dwar Lippu. Santu jmur id-dar isaqsi lilu nnifsu jekk verament iħobbx lill-mara tiegħu Tereża. Ritratt: Xena mit-tielet episodju ta' Ulied il-Lejl Il-familja ta' Ġorġa jpoġġu għall-ikla ta' nofsinhar, iżda din id-darba mhux kollox imur bħas-soltu. Splużjoni ta' emozzjonijiet mhux mistennija. Dawn huma siltiet li se naraw fl-episodju ta' għada t-Tlieta 12 ta' Ottubru fuq Net TV: L-addattament televiżiv u direzzjoni ta' Ulied il-Lejl hija ta' Charles Stroud.